Nepal Bank

Nepal Bank Limited  — Nepalda qurulan ilk kommersiya bankıdır. Bank 1937-ci ildə Juddha Şumşer tərəfindən təsis edilmiş və bu hadisə Nepalda rəsmi bankçılıq dövrünün başlanğıcını qoymuşdur.

 Tarix 
1937-ci il noyabrın 15-də (Nepal təqvimi ilə Kartik 30, 1994) kral Tribhuvan tərəfindən Nepal Bank Limited açılmışdır. Bu, ölkədə formal bank sisteminin yaranmasına səbəb olmuşdur. Həmin dövrdə bütün maliyyə əməliyyatları şəxsi tacirlər və ticarət mərkəzləri vasitəsilə həyata keçirilirdi.

O illərdə formal bankçılıq anlayışına az adam inanırdı və səhmlərin satılması asan deyildi. Bank 2 500 000 Nepal rupisi dəyərində səhmlər buraxsa da, cəmi 842 000 rupilik satış həyata keçirə bilmişdi. İlk ildə ümumi depozitlər 1 702 025 rupini təşkil etmiş, bunlardan 1 298 898-i cari, 388 964-ü müddətli, 14 163-ü isə yığım depozitləri idi. Kredit portfeli isə 1 985 000 rupiyə bərabər olmuşdur.

Nepal Bank Limited yaradıldıqdan bəri dövlət və özəl sektorun birgə təşəbbüsü ilə fəaliyyət göstərir. 2 500 səhm arasında 60%-i dövlətə, 40%-i isə özəl sektora məxsus idi. Bank fəaliyyətə başladıqda cəmi 10 səhmdarı var idi.http://www.nepalbank.com.np/bankoverview/history.php

 Xidmətlər 
Nepal Bank Limited müştərilərinə 200-dən çox filial vasitəsilə xidmət göstərir. Bank depozitlər, müxtəlif kredit növləri, onlayn bankçılıq, internet bankçılığı və 140-dan çox ATM terminalı vasitəsilə xidmətlər təqdim edir.

 Xarici keçidlər 
 Nepal Bank Limited-in rəsmi saytı

 İstinadlar 

Kateqoriya:Nepal bankları
Kateqoriya:Kommersiya bankları